Gilbert Isabella

G.P. (Gilbert) Isabella (☆ 18 di yanüari 1961 na Willemstad) ta un polítiko i eks-gobernante hulandes. E tabata alkalde di Houten for di 3 di yüli 2019 te ku 12 di mart 2025 i representante di Reino pa e órganonan públiko di Boneiru, Sint Eustatius i Saba (Rijksvertegenwoordiger) di 2014 te ku 2017.

 Bida i karera 
Isabella a nasé na Kòrsou di un tata kurasoleño i un mama hulandes. E tabatin tres aña, ora e famia a muda pa Hulanda.8. Kansenzones, brain drain en maatschappelijk verantwoord ondernemen in Caribisch Nederland, Weblog Rijksvertegenwoordiger Gilbert Isabella, rijksdienstcn.com Isabella a kaba su estudio di HBO den trabou sosial i a optené un título propaedeutiko den pedagogia na Universidat di Utrecht. El a traha na vários institushon (semi-)gubernamental. Na 2019 el a terminá un kurso di entrenamentu di gobernashon pa komisario i direktornan na Wagner & Company.

Isabella tabata miembro di e konseho munisipal di Utrecht pa sinku aña representando Partido Laboral (PvdA), promé ku el a bira diputado pa planifikashon espasial. Despues di a sirbi brevemente komo konsehero munisipal atrobe na 2014, el a ser nombrá Representante di Reino den Hulanda Karibense (islanan Boneiru, Sint Eustatius i Saba) efektivo for di 1 di sèptèmber 2014, komo susesor di Wilbert Stolte.Benoeming Rijksvertegenwoordiger voor de openbare lichamen Bonaire, Sint Eustatius en Saba, Rijksoverheid, 4 juli 2014. Sinembargo, Konseho Insular di Sint Eustatius unánimamente a pasa un moshon kontra di e nombramentu.Gilbert Isabella nieuwe Rijksvertegenwoordiger Caribisch Nederland, VNG Magazine, 15 di ougustus 2014. Archivá 19 di sèptèmber 2016. Ora ku el a asumi e puesto na Kralendijk, minister di Asuntunan Interno i Relashon di Reino, Ronald Plasterk, a priminti ku e nombrashon lo ta pa tres aña en bes di seis aña manera kustumber. Na ougùstùs 2017, riba insistensia di Tweede Kamer, Plasterk a anunsiá ku Isabella lo renunsiá di su posishon entrante 1 di yanüari 2018.Rijksvertegenwoordiger Gilbert Isabella moet opstappen Caribisch Netwerk, 30 augustus 2017, bezocht 26-11-2017Jan Helmond waarnemend Rijksvertegenwoordiger voor Bonaire, Sint Eustatius en Saba, VNG.

E nombramentu no tabata sin su problemanan, ya ku parlamentarionan di partido PVV Geert Wilders i Sietse Fritsma a hasi Plasterk preguntanan despues di informenan persistente tokante e ròl di Isabella komo diputado di PvdA na Utrecht i e posibel retenshon deliberadamente di konseho munisipal di un rapòrt.Plasterk wuift kritiek op benoeming Gilbert Isabella weg Caribisch Netwerk, 11 juli 2014.Archivá 2 di mart 2023. Akusashonnan ku a wòrdu desmenti pa Isabella.

Despues di a sirbi komo Representante di Reino, Isabella a kuminsa su propio konsultorio di maneho na ougùstùs 2018. Dia 6 di yüni 2019, e konseho munisipal di Houten a nominá Isabella komo alkalde di e munisipio aki.Gilbert Isabella door raad gekozen als nieuwe burgemeester Houten rtvutrecht.nl. Archivá 17 di yüni 2019. Dia 20 di yüni 2019 a anunsiá ku e Minister di Asuntunan Interno i Relashon di Reino a aseptá e nominashon i el a keda nombrá pa medio di dekreto real entrante 3 di yüli 2019.Nieuwe burgemeester in Houten, Rijksoverheid (20 di yüni 2019) El a wòrdu instalá dia 3 di yüli 2019.Nieuwe burgemeester geïnstalleerd Houtens NieuwsWie is Gilbert Isabella? Gemeente Houten (archivá)

Dia 25 di yüni 2022, Isabella a wòrdu nombrá presidente di e Federashon di Siklistanan.Gilbert Isabella nieuwe voorzitter Fietsersbond, Fietsersbond, 25 di yüni 2022. Archivá 6 di febrüari 2023. Den komunidat karibense, Isabella ta konosí komo e presidente di e directiva di WeConnect, e fundacion na Hulanda ku ta konekta Hulanda ku Karibe Hulandes pa medio di proyectonan multimedia edukativo.Burgemeester Gilbert Isabella treedt af, Antilliaans Dagblad (12 di mart 2025)

Isabella no a bolbe pone su mes disponibel komo alkalde di Houten despues di su término aktual, ku ta kaduká na kuminsamentu di yüli 2025.Gilbert Isabella stopt na deze termijn als burgemeester van Houten Houtensnieuws.nl (10 di sèptèmber 2024) Sinembargo, durante un reunion ekstra di konseho munisipal riba 11 di mart 2025, el a anunsiá su renunsia mesora komo alkalde despues di e publikashon di un investigashon di integridat den kua e i dos diputado a wòrdu akusá di komportashon inapropiá.Redactie - Burgemeester Houten treedt af na beschuldigingen grensoverschrijdend gedrag, NOS.nl 12 maart 2025

Category:Hende
Category:Polítiko di Hulanda